Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: beszámoló készítési és könyvvezetési kötelezettségének sajátosságairól szóló 250/2000. (XII. 24.) Korm. rendelet
Paragraph Index: 1853

(7) Az R. 5. §-a (6) bekezdésének d) pontja helyébe a következő rendelkezés lép: [(6) Az ügyfelekkel szembeni követeléseken belül, a befektetési szolgáltatásból eredő követelések között kell kimutatni a befektetési szolgáltatási tevékenységet végző hitelintézetnél:] „d) az elszámolóházi tevékenységet végző szervezettel szembeni követelésként a Tpt. értelmében elszámolóházi tevékenységet ellátó, hitelintézetnek nem minősülő szervezettel szemben az elszámolóházi és értéktári tevékenység, illetve az általuk nyújtható befektetési szolgáltatások igénybevétele során keletkezett követelések összegét (így különösen a klíring, a klíringelt ügylet nem pénzben történő teljesítése, az értékpapír kölcsönzési rendszer működtetése, az értékpapír letéti őrzés, az értékpapír letétkezelés, az értékpapír kölcsönzés, az értékpapír-számlavezetés, a központi értékpapír számla vezetés és az egyéb elszámolóházi tevékenységet segítő, kiegészítő tevékenységek igénybevételével összefüggő követeléseket);”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes